യുവാവിനെ കൊലപ്പെടുത്താന് ശ്രമിച്ചയാള് പോലീസ് പിടിയിലായി കൊല്ലം: യുവാവിനെ വിളിച്ച് വരുത്തി മുന്വൈരാഗ്യം മൂലം കൊലപ്പെടുത്താന് ശ്രമിച്ചയാള് പോലീസ് പിടിയിലായി. കല്ലുവാതുക്കല് മേവനകോണം കിഴക്കതില് വീട്ടില് പ്രിജിത്ത് 24 നെയാണ് പോലീസ് പിടികൂടിയത്. കഴിഞ്ഞ ശനിയാഴ്ച വൈകുന്നേരം കല്ലുവാതുക്കല് മാടന്കാവ് ഗ്രൗണ്ടില് വച്ചാണ് കല്ലുവാതുക്കല് സ്വദേശിയായ സ്വാതിരാജിനെയാണ് കൊലപ്പെടുത്താന് ശ്രമിച്ചത്. അന്ന് പകല് കല്ലുവാതുക്കല് ജംഗ്ഷനില് വച്ച് ഇയാള് സ്വാതിരാജിന്റെ തോളത്ത് തട്ടിയത് ചോദ്യം ചെയ്ത വിരോധത്തില് സ്വാതിരാജിനെ ഉപ്രദ്രവിച്ചിരുന്നു. വൈകുന്നേരം പ്രശ്നം പറഞ്ഞ് തീര്ക്കാമെന്ന് പറഞ്ഞ് സ്വാതി രാജിനെ ഇയാള് മാടന്കാവ് ഗ്രൗണ്ട ിലേക്ക് വിളിച്ച് വരുത്തുകയായിരുന്നു. അവിടെ വച്ച് ഇയാള് കൈയില് കരുതിയിരുന്ന കല്ല് കൊണ്ട ് സ്വാതിരാജിനെ അടിച്ച് വീഴ്ത്തി തലയില് ഇടിച്ച് പരിക്കേല്പ്പിച്ചു. തലയ്ക്ക് ഗുരുതരമായ പരിക്കുകളോടെ പാരിപ്പളളി മെഡിക്കല് കോളേജില് എത്തിച്ച സ്വാതിരാജിനെ തുടര്ന്ന് തിരുവനന്തപുരം മെഡിക്കല് കോളേജ് ആശുപത്രിയിലേക്ക് കൊണ്ട ് പോയി. സംഭവത്തിന് ശേഷം സ്ഥലം വിട്ട പ്രിജിത്ത് മേവനക്കോണത്ത് തിരികെ എത്തിയതായി ജില്ലാ പോലീസ് മേധാവി നാരായണിന് ലഭിച്ച രഹസ്യ വിവരത്തിന്റെ അടിസ്ഥാനത്തില് ഇയാളെ മേവനക്കോണം ക്ഷേത്രത്തിന് സമീപം നിന്നും പിടികൂടുകയായിരുന്നു. പാരിപ്പളളി ഇന്സ്പെക്ടര് എ.അല്ജബര്, എസ്ഐ ആശാ വി രേഖ, എഎസ്ഐമാരായ അഖിലേഷ്, നന്ദകുമാര്, എസ് സിപിഒ അജൂ എ ഫെര്ണാണ്ടസ്, സിപിഓ സലാഹുദ്ദീന് എന്നിവരടങ്ങിയ സംഘമാണ് പ്രതിയെ പിടികൂടിയത്. ഇയാളെ റിമാന്റ് ചെയ്തു.